ხილდერიკ I
ხილდერიკ I (გერმ. Childerich I.; ფრანგ. Childéric I-er; დ. 437 — გ. 482) — ფრანკთა მეფე მეროვინგების დინასტიის წარმომადგენელი. სახელმწიფოს მართავდა 457/458–481/482 წლებში. სავარაუდოდ, ფრანკების ლეგენდარული მეფის მეროვეუსის შვილი. იგი არის ფრანკების პირველი მეფე, რომლის არსებობაც არა მხოლოდ წერილობითი, არამედ მატერიალური ისტორიული წყაროებითაც დასტურდება. სახელი ხილდერიკი ფრანკების ენაზე ითარგმნება, როგორც „ბრძოლაში ძლიერი“ ან „ძლიერი მეომარი“ ხილდერიკი იყო სალიკელი ფრანკების მეთაური და მართავდა ტერიტორიას, რომლის ცენტრიც იყო თანამედროვე ბელგიის ქალაქი ტურნე.